ΚΑΝΟΝΙΣΜΟΣ (ΕΚ) αριθ. 1371/1999 ΤΗΣ ΕΠΙΤΡΟΠΗΣ

της 25ης Ιουνίου 1999

σχετικά με παρέκκλιση από τον κανονισμό (ΕΚ) αριθ. 762/94 για τις λεπτομέρειες του κανονισμού (ΕΟΚ) αριθ. 1765/92 του Συμβουλίου όσον αφορά την παύση καλλιέργειας γαιών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1765/92 του Συμβουλίου, της 30ής Ιουνίου 1992, για τη θέσπιση καθεστώτος στήριξης των παραγωγών ορισμένων αροτραίων καλλιεργειών(1), όπως τροποποιήθηκε τελευταία από τον κανονισμό (ΕΚ) αριθ. 1624/98(2), και ιδίως το άρθρο 12,

Εκτιμώντας:

(1) ότι ο κανονισμός (ΕΚ) αριθ. 762/94 της Επιτροπής(3), όπως τροποποιήθηκε τελευταία από τον κανονισμό (ΕΚ) αριθ. 1981/98(4), καθορίζει τις λεπτομέρειες εφαρμογής του κανονισμού (ΕΟΚ) αριθ. 1765/92 όσον αφορά την παύση καλλιέργειας γαιών και προβλέπει, συγκεκριμένα, ότι οι εκτάσεις που έχουν παύσει να καλλιεργούνται πρέπει να παραμένουν υπό καθεστώς παύσης καλλιέργειας τουλάχιστον έως τις 31 Αυγούστου και ότι δεν πρέπει να χρησιμοποιούνται, εφόσον δεν ορίζεται διαφορετικά, ούτε για γεωργική παραγωγή ούτε για άλλη κερδοσκοπική χρήση·

(2) ότι ορισμένες περιφέρειες της Κοινότητας επλήγησαν κατά τη διάρκεια του Μαΐου 1999 από πλημμύρες εξαιρετικής έντασης· ότι το γεγονός αυτό καθιστά δυσχερή τη βόσκηση των ζώων στους συνήθεις χώρους· ότι είναι επομένως επιθυμητό να εξευρεθούν προσωρινές εναλλακτικές λύσεις για τη στέγαση και τη διατροφή των ζώων· ότι η χρησιμοποίηση των γαιών που έχουν παύσει να καλλιεργούνται στο πλαίσιο του καθεστώτος των αροτραίων καλλιεργειών θα μπορούσε να ανακουφίσει την κατάσταση αυτή· ότι πάντως ενδείκνυται να προβλεφθούν μέτρα με στόχο να εξασφαλιστεί ότι οι εν λόγω γαίες δεν χρησιμοποιούνται με σκοπό το κέρδος·

(3) ότι είναι επομένως αναγκαίο να προβλεφθεί παρέκκλιση από τον κανονισμό (ΕΚ) αριθ. 762/94·

(4) ότι τα μέτρα που προβλέπονται στον παρόντα κανονισμό είναι σύμφωνα με τη γνώμη που διετύπωσαν σε κοινή συνεδρίαση οι επιτροπές διαχείρισης σιτηρών, λιπαρών ουσιών και αποξηραμένων ζωοτροφών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο 1999/2000 και κατά παρέκκλιση από το άρθρο 3 παράγραφοι 2, 3 και 4 του κανονισμού (ΕΚ) αριθ. 762/94, οι εκτάσεις που έχουν τεθεί υπό καθεστώς παύσης καλλιέργειας μπορούν να χρησιμοποιούνται για τη στέγαση και τη διατροφή των ζώων, από τις 15 Μαΐου έως τις 15 Ιουλίου 1999, στις περιφέρειες που αναφέρονται στο παράρτημα του παρόντος κανονισμού.

Άρθρο 2

Τα ενδιαφερόμενα κράτη μέλη λαμβάνουν όλα τα αναγκαία μέτρα, ώστε να εξασφαλίζεται ότι οι γαίες που τελούν υπό καθεστώς παύσης καλλιέργειας και τίθενται στη διάθεση των κτηνοτρόφων των αναφερομένων περιφερειών για να χρησιμοποιηθούν ως βοσκότοποι, δεν χρησιμοποιούντια με σκοπό το κέρδος.

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 15 Μαΐου 1999.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 25 Ιουνίου 1999.

Για την Επιτροπή

Franz FISCHLER

Μέλος της Επιτροπής

(1) ΕΕ L 181 της 1.7.1992, σ. 12.

(2) ΕΕ L 210 της 28.7.1998, σ. 3.

(3) ΕΕ L 90 της 7.4.1994, σ. 8.

(4) ΕΕ L 256 της 18.9.1998, σ. 8.

ΠΑΡΑΡΤΗΜΑ

1. ΓΕΡΜΑΝΙΑ

Hessen:

- Landkreise Gross Gerau, Bergstrasse

Rheinland-Pfalz:

- Landkreise: Alzey-Worms, Ludwigshafen, Germerscheim

- Kreisfreie Städte: Worms, Frankenthal (Püfalz), Ludwigshafen a.R., Speyer

Baden-Württemberg:

Regierungsbezirk Karlsruhe:

- Landkreise: Karlsruhe, Rastatt; Rhein-Neckar-Kreis

Regierungsbezirk Freiburg:

- Ortenaukreis, Landkreise Emmendingen, Konstanz

Regierungsbezirk Tübingen:

- Landkreis Ravensburg, Bodensee-Kreis

Bayern:

Regierungsbezirk Schwaben:

- Landkreise: Donau-Ries, Dillingen a.d. Donau, Aichach-Friedberg, Günzburg, Augsburg, Neu-Ulm, Unterallgäu, Ostallgäu, Oberallgäu, Lindau/B.

Regierungsbezirk Oberbayern:

- Landkreise: Eichstätt, Neuburg-Schrobenhausen, Pfaffenhofen, Freising, Dachau, Erding, Mühldorf a. Inn, Fürstenfeldbruck, Starnberg, München, Ebersberg, Rosenheim, Miesbach, Bad Tölz-Wolfratshausen, Landsberg a. Lech, Wilheim-Schongau, Garmisch-Partenkirchen

Regierungsbezirk Niederbayern:

- Landkreise: Straubing-Bogen, Deggendorf, Dingolfing-Landau, Landshut, Kehlheim, Passau, Rottal-Inn

Regierungsbezirk Oberpfalz:

- Landkreis Regensburg

2. ΑΥΣΤΡΙΑ

Burgenland:

- Oberwart, Güssing

Niederösterreich:

- Amstetten, Melk, Krems Stadt, Krems Land, St. Pölten Land, Tulln, Korneuburg, Wien-Umgebung, Gänserndorf, Bruck/Leitha

Oberösterreich:

- Perg, Eferding

Steiermark:

- Feldbach

Tirol:

- Imst

Vorarlberg:

- Gesamtes Bundesland